SET ปิดเช้าทะลุ 1,700 จุด รับแรงหนุน “ฟันด์โฟลว์” ไหลเข้าต่อเนื่อง
SET ปิดเช้าพุ่ง 20 จุด ทะลุ 1,700 รับแรงหนุนฟันด์โฟลว์ไหลเข้าต่อเนื่อง โดยเฉพาะหุ้นกลุ่ม Value play หรือหุ้นวัฏจักรและธีม Reopening
9 ก.พ. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้ปรับตัวขึ้นทะลุ 1,700 จุด โดยได้แรงหนุนจากเงินทุนต่างชาติที่ไหลเข้ามาอย่างต่อเนื่อง โดยเฉพาะในหุ้นกลุ่ม Value play หรือหุ้นวัฏจักร รวมถึงหุ้นธีม Reopening
ขณะที่แนวโน้มการลงทุนในช่วงบ่าย แนะระวังแรงขายทำกำไรหลังดัชนีขึ้นมาทดสอบแนวต้านจิตวิทยาที่ 1,700 จุด ประกอบกับ นักลงทุนยังติดตามถ้อยแถลงของนางมิเชลล์ โบว์แมน ผู้ว่าการและนางลอเรตตา เมสเตอร์ ประธาน ธนาคารกลางสหรัฐ (เฟด) สาขาคลีฟแลนด์ที่จะส่งสัญญาณต่อการปรับขึ้นอัตราดอกเบี้ย รวมถึงรอการเปิดเผยตัวเลขเงินเฟ้อสหรัฐในวันพรุ่งนี้ (10 ก.พ.) ด้วย
ทั้งนี้ให้แนวต้านไว้ที่ 1,702-1,705 จุด ส่วนแนวรับที่ 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 6,097.98 ล้านบาท ปิดที่ 161.00 บาท เพิ่มขึ้น 6.50 บาท
BBL มูลค่าการซื้อขาย 3,734.29 ล้านบาท ปิดที่ 145.00 บาท เพิ่มขึ้น 4.00 บาท
SCB มูลค่าการซื้อขาย 3,324.03 ล้านบาท ปิดที่ 134.00 บาท เพิ่มขึ้น 4.00 บาท
AOT มูลค่าการซื้อขาย 2,766.84 ล้านบาท ปิดที่ 65.75 บาท เพิ่มขึ้น 2.25 บาท
PTT มูลค่าการซื้อขาย 2,364.21 ล้านบาท ปิดที่ 40.25 บาท ราคาไม่เปลี่ยนแปลง